Fullmetal Alchemist

**Fullmetal Alchemist** (, ) on Hiromu Arakawan kirjoittama ja kuvittama mangasarja, josta on myös tehty kaksi eri animesarjaa. Lisäksi sarjasta on tehty samanniminen elokuva ja anime-elokuva *Fullmetal Alchemist: The Sacred Star of Milos*.

Ensimmäisen animesarjan jatkoksi on tehty anime-elokuva *Fullmetal Alchemist: Conqueror of Shamballa*. Fullmetal Alchemist -animesarjan alkuperäiset tekijät ovat myös tehneet tähän elokuvaan  liittyvän komediapätkän *Chibi Party [[OVA]]n*, jossa hahmot on piirretty chibi-tyyliin. Hahmoilla on myös oikeat äänet. Party OVA on lyhyt, ja alkaa siitä, mihin  Conqueror of Shamballa -elokuva loppuu.

Fullmetal Alchemistiin on tehty myös neljä muuta OVAa: *Kids, Liveaction, Alchemists vs. Homunculi ja Reflections*.

## Tarinan alkuasetelma
Tarina sijoittuu Amestrisin kuvitteelliseen sotilasvaltioon (ア メ ス ト リ ス Amesutorisu) ja 'mannermaiseen aikaan' ennen ensimmäistä maailmansotaa, sen aikaan, sekä sen jälkeiseen aikaan ja tarinasta voikin hahmottaa monia yhtäläisyyksiä ensimmäisen maailmansodan tapahtumiin kuten myös toisen maailmansodan Natsi-Saksaan ja juutalaisvainoihin. Valtiota esimerkiksi johtaa *Fürer* ja pieniä kansoja sorretaan.

Tässä kuvitteellisessa maailmassa alkemia on yksi harjoitetuimmista tieteenaloista; Alkemisteja, jotka työskentelevät sotilashallitukselle, kutsutaan valtion alkemisteiksi (国家 錬 金 術 師 Kokka Renkinjutsushi), ja he työskentelevät armeijan palveluksessa. Valtion alkemisti -sotilasarvo vastaa  majurin arvoa. Valtion alkemistilla ei kuitenkaan ole omia alaisia.

Alkemisteilla on kyky luoda Transmutaatiokehä -nimisten kuvioiden avulla lähes kaikkea mitä he haluavat. Heidän on kuitenkin tarjottava jotain samanarvoista aineen häviämättömyyden lain mukaisesti. Ainoat asiat, joita alkemistejä on kielletty transmutoimasta, ovat ihmiset ja kulta.

## Media
### Manga
Fullmetal Alchemist -tarina ilmestyi ensiksi mangasarjana, jonka on kirjoittanut ja kuvittanut Hiromu Arakawa. Sarjaa julkaistiin Shōnen Gangan -lehdessä heinäkuusta 2001 kesäkuuhun 2010

#### Juoni

Alkuluvuissa Edward (*Ed*) ja Alphonse (*Al*) seikkailevat ympäri Amestrisiä Viisasten kiveä etsien, ja alkuun juoni koostuukin vain löyhästi toisiinsa liittyvistä veljesten seikkailuista.

Myöhemmin palaset alkavat kuitenkin loksahdella paikoilleen ja veljekset saavat tietää homunculusten ja sotilasvaltion armeijan ylimmän johdon salaliitosta, jonka on määrä koitua koko Amestrisin kohtaloksi. Homunculukset aikovatkin toteuttaa Amestrisissa saman, mikä aiemmin tuhosi muinaisen kuningaskunnan, Xerxeen, yhdessä yössä.

Ed, Al ja heidän luotettunsa ryhtyvät taistelemaan monimutkaista salaliittoa vastaan, mutta homunculukset ja heidän liittolaisensa tuppaavat olemaan koko ajan askelen edellä. 

Veljeksille myös paljastuu, että Viisasten kiven valmistamiseen tarvitaan runsaasti eläviä ihmisiä, mikä sotiikin voimakkaasti veljesten vahvaa moraalia vastaan.

### ''Fullmetal Alchemist'' (2003)
Ensimmäinen animesarja valmistui v. 2003 ja se käsittää 51 jaksoa. sarja esitettiin ensimmäistä kertaa Japanin TV:ssä 4. lokakuuta 2003 – 2. lokakuuta 2004.  Suomessa tämä animesarja esitettiin ensimmäisen kerran Subtv:llä 4. helmikuuta 2007 - 20. helmikuuta 2008.

Ensimmäinen animesarja aloitettiin, kun mangaa oli julkaistu vasta muutama kirja.  Tästä seurasi, että ensimmäinen animesarja sisältää suuren määrän juonellisia muutoksia ja eroavaisuuksia mangaan nähden. Animesarja alkaa erota juoneltaan suunnilleen mangan kahdeksannen kirjan kohdalla.

Animesarjan jatkoksi on tehty myös elokuva Gekijōban "Hagane no Renkinjutsushi: Shanbara o Yuku Mono" ().

Tammikuussa 2009 IGN-sivuston laatiman sadan parhaan animaatiosarjan listan mukaan Fullmetal Alchemist oli sijalla 95.

#### Juoni

Juoni alkaa vuonna 1910 (*mannermaista aikaa*) Resembool nimisestä kylässä, Amestris-nimisessä sotilasvaltiossa (anime-versiossa tämä maailma on maapallon rinnakkaisulottuvuus), jossa alkemia on mahdollista. Nuoret Elricin veljekset, Edward (*Ed*), 11 v (*1899), ja Alphonse (*Al*), 10 v (*1900), yrittävät tehdä jotain, missä kukaan ei ole aikaisemmin onnistunut: herättää  äitinsä kuolleista. He eivät kuitenkaan onnistuneet tässä, vaan vaihtokaupan periaatteella toimiva alkemia iski heihin takaisin Edwardin menettäessä vasemman jalkansa ja Alphonsen kadotessa kokonaan. Alphonsen sielu pelastui Edwardin uhratessa vaihtokaupassa oikean kätensä ja kiinnittäessään veljensä sielun huoneessa olleeseen haarniskaan.

Kolmen vuoden kuluttua vanhempi veljeksistä on saavuttanut valtionalkemistin - kansan suussa *armeijan Koiran* - aseman ja Elricin veljesten nimi kerää mainetta - niin kunniaa kuin vihaakin. Kaksikko etsii *[[viisasten kivi|viisasten kiveä]]*, tarunhohtoista esinettä, jonka kerrotaan luovan mitä tahansa tyhjästä ja täydellisesti vaatimatta vaihdossa mitään jo olemassa olevaa. Tämä vaikuttaa olevan veljesten ainoa toivo saada ruumiinsa takaisin entiselleen. Veljesten tavoitteen tiellä on kuitenkin monia haasteita kuten homunculukset (homunculusten motiivien suhteen mangan ja animesarjan väliset juonikulut ovat hyvin erilaisia) ja kostonhaluinen ishbaali (ishvaali), sarjamurhaaja Scar, jonka tavoitteena on tappaa kaikki valtionalkemistit.

### ''Fullmetal Alchemist: Brotherhood''
Huhtikuussa 2009 ilmoitettiin, että tarinasta tehtäisiin uusi animesarja, Fullmetal Alchemist: Brotherhood.

Brotherhood oli niin sanottu "rebootti", eli se aloitti tarinan uudelleen alusta alkaen juonen seuratessa tarkemmin alkuperäistä mangaa.

Brotherhood kertoo alusta loppuun saman tarinan kuin manga ja sen "käsikirjoittaja" onkin Hiromu Arakawa itse.

Brotherhoodissa hahmokehitystä tapahtuu enemmän ja juoni on monimutkaisempi. Myös esimerkiksi Ishvaalin (ensimmäisessä animesarjassa *Isbaali*) sodasta kerrotaan enemmän ja homunculusten alkuperä on eri ja heidän motiiveja taustoitetaan kattavammin.

Brotherhood -sarjan viimeinen jakso esitettiin 4. heinäkuuta 2010.

### ''Fullmetal Alchemist: Conqueror of Shamballa''
Ensimmäisen animesarjan jatkoksi tehty anime-elokuva (2005).

### ''Fullmetal Alchemist'' -elokuva (2017)
2017 valmistunut elokuva,bjonka ohjasi Fumihiko Sori

### ''Fullmetal Alchemist: The Sacred Star of Milos''
**Fullmetal Alchemist: The Sacred Star of Milos** (jap. 鋼の錬金術師 嘆きの丘（ミロス）の聖なる星, *Hagane no Renkinjutsushi: Mirosu no Sei-naru Hoshi*) on anime-elokuva, jonka ensi-ilta oli 2. heinäkuuta 2011. Sen ohjasi Kazuya Murata. Elokuvan alkutunnuksen "Chasing hearts" esitti miwa.

## Hahmot

### '''Edward "Ed" Elric'''

Edward oli tuolloin kaikkien aikojen nuorin valtionalkemisti: hän sai valtionalkemistin arvon jo kaksitoistavuotiaana.

Fürer antoi hänen alkemistinimekseen *hagane no renkinjutsushi* (,  suoraan japanista suomennettun, sillä alkuesittelyssä mainittu japaninkielinen sana "hagane" tarkoittaa terästä) teräksisen oikean kätensä ja vasemman jalkansa vuoksi.

Edward on luonteeltaan hyvin äkkipikainen, ja hän saa aina raivokohtauksen kuullessaan jonkun huomauttavan hänelle hänen lyhyydestään.

Ediä kutsutaan esikunnissa usein pelkästään "Teräkseksi", joka onkin Führerin alun perin hänelle antama lisänimi. Kirjassa 4 myös selviää, että hän inhoaa maitoa. Tätä pidetäänkin yhtenä syynä hänen lyhyyteensä, kuitenkin lähes sarjan lopussa Alphonse keksii teorian, jonka mukaan Edward ylläpitäisi Alphonsen ruumista tämän puolesta ja olisi tästä syystä lyhyt ja uninen.

Ensiesiintyminen kirjassa yksi, ollen sarjan päähenkilö.

Koska Edward on valtionalkemisti, hän on sotilasarvoltaan majuri.

Viimeisessä kirjassa 27 Ed saa kätensä takaisin Alin vaihdettua sielunsa siihen. Ed noutaa Alin takaisin käyttäen oman "Totuuden porttinsa" pääsymaksuna menettäen samalla kykynsä käyttää alkemiaa.

Edwardin japaninkielinen ääninäyttelijä animessa on Romi Paku ja englanninkielinen ääni Vic Mignogna.

### Alphonse "Al" Elric

Al on Edwardin vuotta nuorempi pikkuveli. Hän on veljeään rauhallisempi ja kohteliaampi. Alphonse menetti koko kehonsa yrityksessä herättää veljesten äiti henkiin, mutta Edward kiinnitti Alphonsen sielun huoneessa olleeseen haarniskaan. Haarniska on tyhjä sisältä ja Alphonsen sielun pitää kiinni haarniskassa vain Edin piirtämä verisinetti. Tässä muodossa Alphonse ei voi tuntea kipua tai väsymystä, eikä hän vanhene. Alphonsea luullaan usein Edin sijaan teräsalkemistiksi hänen haarniskansa takia. Mangassa selviää, että Alin ruumiina toimiva haarniska oli Van Hohenheimin keräilyhaarniska. Viimeisessä kirjassa 27 Al vaihtaa sielunsa Edin käteen, jotta tämä voisi taistella homunculusten isää vastaan. Myöhemmin Ed noutaa Alin ruumiin ja sielun takaisin tähän maailmaan. Hänen japaninkielinen ääninäyttelijänsä on Rie Kugimiya.

### Winry Rockbell

Winry on Elricin veljesten Resemboolissa asuva lapsuudenystävä ja automail-mekaanikko; hän teki isoäitinsä Pinako Rockbellin kanssa Edwardille tämän *[[automail]]*-proteesit. Winryn vanhemmat kuolivat Ishvalin sodassa tämän ollessa vasta lapsi. Winryä luullaan usein Edwardin tyttöystäväksi, mutta hän on vain Edin ystävä (Mangan käsikirjoituksessa Ed kosii lopussa Winryä). Hän rakastaa koneita ja  haluaa maailman parhaaksi mekaanikoksi. Winry nähdään ensimmäisen kerran kirjassa kolme. Hän usein mukiloi Edwardia jakoavaimella tämän rikkoessa automailinsa tappeluissa. 

### Roy Mustang

Mustang on tuleen erikoistunut valtionalkemisti, alkemistinimenään *Honō no Renkinjutsushi* (Flame Alchemist, suomeksi Liekkialkemisti). Hän haluaa nousta Führeriksi ja saada Amestriksen sodan loppumaan (ja vaihtaa armeijan pukeutumiskoodia niin, että naisten olisi pidettävä minihameita). Hän on usein treffeillä eri naisten kanssa, vaikka välittää eniten Rizasta. Roy on sarkastinen ja vaikuttaa kylmältä, mutta on pohjimmiltaan hyväsydäminen eikä anna tovereidensa kuolla silmiensä edessä. Hän menettää näkönsä Priden pakotettua hänet avaamaan Totuuden portin kirjassa 24, mutta saa sen takaisin Marcohin viisasten kiven avulla viimeisessä kirjassa 27. Roy saa ensimmäisessä animessa silmälapun vasemman silmänsä päälle.

### Riza Hawkeye (luutnantti)

Mustangin henkilökohtainen henkivartija ja alainen sekä taitava tarkka-ampuja ja aseiden käyttäjä. Omistaa koiran nimeltä Black Hayate. Ensiesiintyminen kirjassa 1. Hänen selkäänsä on tatuoitu synteettigrammia muistuttava salaperäinen kuvio, joka on hänen isänsä liekkialkemian tutkimus. Rizalla on myös tunteita Royta kohtaan.

### Alex Louis Armstrong (majuri)

Strong Arm Alchemist ( yhdistää fyysisen voiman ja alkemian. Hän rakastaa lihaksiaan ja niiden esittelyä. Hän myös liikuttuu helposti ja on hyvä piirtämään. Alex nähtiin ensimmäisen kerran toisessa kirjassa.

### Maes Hughes (everstiluutnantti)

Hughes on naimisissa ja suorastaan palvoo vaimoaan Graciaa ja kolmevuotiasta tytärtään Elysiaa. Hän pitää monen tunnin perhepotrettiesittelyitä varomattomille ja osaa käyttää tappavan taitavasti heittoveitsiä. Nimi on usein kirjoitettu myös Mäes Hughes. Nähdään ensimmäistä kertaa kirjassa 2 ja kuolee kirjassa 4, Envyn ampumana puhelinkoppiin.

### Pinako Rockbell

Pinako on Winryn isoäiti ja Alphonsen ja Edwardin sijaishuoltaja. Tavataan kirjassa 3. Rakensi Winryn kanssa Edwardille Automailit. Hänet nähdään usein piippu suussaan, toisena tuntomerkkinä pikkumyymäinen nuttura keskellä päätä

### Trisha Elric

Trisha on Alphonsen ja Edwardin äiti. Trisha kuolee tuntemattomaan kulkutautiin. Poikien äiti oli luonteeltaan hyvin lempeä ja hyvä äiti. Edward ja Alphonse yrittivät saada äitinsä takaisin kielletyllä ihmistransmutaatiolla.

Ensimmäisessä animessa Edin ja Alin epäonnistuneen ihmistransmutaation seurauksena syntyi Trishaa muistuttava homunculus Sloth ()

### Izumi Curtis

Izumi on Alphonsen ja Edwardin opettaja. Opetusmenetelmiltään varsin ankara ja hyvin taitava alkemisti. Alphonse ja Edward sanovat hänen olevan ainoa henkilö jota he pelkäävät. Opetusaikana veljekset joutuivat mm. selviytymään kahdestaan autiolla saarella kuukauden. Izumi on työkseen lihakauppias miehensä kanssa. Hän traumatisoitui saatuaan keskenmenon ja yritti herättää vauvan henkiin suorittamalla ihmistransmutaation, mutta epäonnistui kuten tiettävästi kaikki muutkin sitä yrittäneet. Transmutaatioyrityksen seurauksena Izumi  menetti osan omista sisäelimistään, eikä voinut enää saada lapsia. Ensimmäisessä animeversiossa prosessin seurauksena syntyi homunculus Wrath. Homunculukset syntyvät ensimmäisen animen mukaan  epäonnistuneiden ihmistransmutaatioyritysten seurauksena. Homunculuksilla on keho ja mieli, mutta ei sielua.

### Lust

Lust () on naisen näköinen homunculus ja kylmäverinen tappaja, joka kykenee pidentämään sormensa mielensä mukaan ja silpomaan niillä esim. metallia ja lävistämään ihmisiä.

Lust esiintyy ensimmäisen kerran kirjassa 1 ja Mustang tappaa hänet kirjassa 10 (animessa homunculus Wrath tappoi Lustin, kun tämä auttoi Edwardia ja Alphonsea). Ennen kuolemaansa Lust ehtii rampauttaa Havocin koko alaruumiin.

Ensimmäisessä animessa Lust syntyi, kun Scarin isoveli yritti herättää kuolleen naisystävänsä eloon.

### Gluttony

Gluttony () on lapsenmielinen homunculus, joka syö milloin tahansa ja kirjaimellisesti mitä tahansa. Esiintyy Lustin kanssa kirjassa 1. Ensimmäisessä animessa ei ole varsinaista selitystä sille, minne Gluttonyn syömä massa katoaa, mutta mangassa ja toisessa animessa kerrotaan että Gluttonyn sisällä on keinotekoinen "totuuden portti", johon kaikki syöty menee. Mangassa Gluttonyn keinotekoinen portti avautuu niin, että hän tavallaan aukaisee vatsansa halki mustaksi aukoksi, jonka keskeltä tuijottaa silmä. Hän pystyy myös venyttämään halkeaman reunoilta törröttäviä kylkiluita. Kirjassa 21 Pride syö Gluttonyn saadakseen tämän voimat itselleen.

### Envy

Envy (suom. kateus) on homunculus, joka osaa muuttaa muotoaan. Hän on ärimmäisen aggressiivinen, pahantuulinen ja sadistinen. Envy nähtiin vasta kirjassa 2. Kirjassa 8 selviää, että Envy ei ole oikeasti sitä miltä näyttää. Envy on aikeissa muuttua vihaisena todelliseen muotoonsa kirjassa 10, mutta Pride estää hänen aikeensa. Lopulta tultuaan Gluttonyn nielemäksi kirjassa 13 tämä muuttaa muotonsa taistellakseen Ediä ja Lingiä vastaan. Envyn oikea ruumis on valtava ja ruma lisko, jolla on neljä kättä ja neljä jalkaa. Selässä ja kyljissä kasvaa ihmismäisiä päitä, käsiä ja silmiä, jotka paljastuvat Xerxeen väen sieluiksi, joita Envy sanoo vain yksinkertaisesti käyttöenergiaksi, sillä kehot ja mielet ovat niiltä maatuneet jo kauan sitten. Kirjassa 13 selviää, että juuri hän aiheutti Ishvaalin sisällissodan muuttumalla armeijan upseeriksi ja ampumalla ishvaalilapsen. Kirjassa 20 tohtori Marcoh tuhoaa Envyn ruumiin, jolloin jäljelle jää vain hänen "oikeaksi hahmokseen" kutsuttu sikiömäinen lisko. Kirjassa 22 Envy saa ruumiinsa takaisin, mutta jo kirjassa 23 Mustang surmaa Envyn niin monta kertaa, että tämä palaa taas tähän heikkoon muotoonsa. Kun Ed tajuaa, että Envy kadehtii ihmisiä, koska heillä on aina joku auttamassa heidät jaloilleen heidän epäonnistuttuaan, tämä loukkaantuu niin syvästi, että tekee itsemurhan tuhoamalla oman viisasten kivensä kaivamalla sen väkisin suustaan, ja rutistamalla sen hajalle. Animen jaksossa 49 tulee selville että Envy on Hohenheimin yritys herättää elohopeamyrkytykseen kuollut poikansa henkiin, mutta hän epäonnistui. Envy esiintyy myös elokuvassa (vain lohikäärmemuodossa) pienessä, mutta tärkeässä osassa. Elokuvassa natsit kaappaavat hänet ja käyttävät häntä portin avaamiseen, jolla he pääsisivät Amestrikseen.

### Greed

Greed () pystyy rakentamaan kehonsa ympärille lähes läpäisemättömän hiilipohjaisen kuoren, jota tosin on mahdollista heikentää alkemialla. Hän on kylmä, mutta myös humoristinen homunculus. Hän on erittäin hyvä taistelemaan ja käyttää kimairoita apulaisinaan. Hahmon ensiesiintyminen on kirjassa 7. King Bradley, jossa Wrath-homunculus nappaa ihmisten kanssa liian hyviin väleihin ajautuneen "veljensä" ja kiikuttaa tämän homunculusten isän luo, jolloin tämä liittää hänet takaisin sieluunsa kirjassa 8. Kirjassa 14 Greed "syntyy uudelleen" Isän johdosta ja hänen sielunsa laitetaan Ling Yaon ruumiiseen. Ensi alkuun Greed ei tosin muista aiemman ruumiinsa aikana tapahtuneesta mitään ja muisti palaa vasta hiljalleen. Mangassa Greed ystävystyy Edin ja Alin sekä ruumiinaan toimivan Lingin kanssa ja auttaa näitä tuhoamaan homunculusten isän saaden samalla myös itse surmansa. Animessa Greed kuvataan traagisena hahmona ja jaksossa 34 Ed surmaa Greedin iskemällä automail-miekkansa tämän sydämeen.

### Führer King Bradley

Bradley on Amestrisin johtaja, joka todellisuudessa on homunculus (animessa nimellä Pride ja mangassa Wrath). Ensiesiintyminen homunculuksena kirjan 7 lopussa, jossa hänen silmälappunsa valahtaa pois taistelussa Greedin kanssa ja paljastaa silmän tilalla olevan Ouroboros-merkin. Voi silmänsä ansiosta ennakoida vastustajan liikkeet. Juuri tämän takia hän oli voittamaton Ishvaalin sodassa ja ansaitsi maineellaan Führer-aseman. Taitava miekkojen käsittelijä. Mangan tarinassa hän oli alun perin ihminen, ja nuorena häneen ruiskutettiin nestemäistä viisasten kiveä, jolloin hänestä tuli homunculus. Samaa operaatiota yritettiin moneen muuhunkin, mutta Bradley oli ainoa joka selvisi siitä hengissä. Kirjassa 21 Bradleytä kuljettanut juna räjäytetään sillalla ja lähes kaikki uskovat tämän kuolleen. Palaa yllättäen kirjassa 24. Haavoittuu vakavasti taistelun aikana samassa kirjassa ja joutuu lopulta Scarin surmaamaksi kirjassa 26.

### Scar

Scar () on ishvaalilaine (ishbalilainen), jonka oikea nimi tuntematon. Scar on saanut armeijalta kutsumanimensä selkeimmän tuntomerkkinsä, X-kirjaimen muotoisen arven mukaan, joka hänellä on keskellä naamaansa. Janoaa kostoa kansansa tuhon vuoksi (animessa osana myös miehen uskonnolliset vakaumukset) ja tappaa sen johdosta valtion alkemisteja. Scarin hyökkäykset ovat alkemiapohjaisia ja perustuvat hänen kädessään oleviin alkemistisiin tatuointeihin. Scar tarttuu kädellään ihmiseen ja pysäyttää synteesinsä purkamisvaiheessa, jolloin uhri ikään kuin "räjähtää sisältäpäin". Kirjassa 12 selviää, että juuri Scar tappoi Winryn vanhemmat (animessa sen teki Roy Mustang, joka ei kuitenkaan tehnyt tätä omasta tahdostaan ja katui tätä syvästi). Scar esitellään ensimmäisen kerran kirjassa 2. Myöhemmin hänestä tulee Elricien liittolainen.

### Van Hohenheim

Van Hohenheim on Edwardin ja Alphonsen isä, joka lähti omille teilleen poikien ollessa vielä pieniä. Tunnetaan myös nimellä **Hohenheim of Light**. Hohenheim oli aiemmin *Orja 23* muinaisessa Xerxeessä, jossa hänen tuntematon isäntänsä käytti hänen vertaan luodakseen Homunculuksen (Isän). Homunculus sai huijattua Xerxeen kuningasta rakentamaan maanlaajuisen syntetigrammin, jonka se aktivoi, sulauttaen kaikkien Xerxeen asukkaiden sielut yhdeksi suureksi viisasten kiveksi, josta se antoi puolet Hohenheimille ja puolet otti itselleen, tehden samalla Hohenheimista kuolemattoman, elävän viisasten kiven. Hohenheim kierteli ympäri maita, levittäen maahan viisasten kiveään, mahdollistaen näin alkemian synnyn. Myöhemmin Hohenheim nai Trisha Elricin ja yhdessä he saivat Edin ja Alin. Koska hän ei kestänyt nähdä lastensa kasvavan ikääntymättä itse lainkaan, hän lähti kotoaan. Kun hänen kuolemattomuuttaan ihmettelevät ihmiset kysyivät, kuka hän oikein on, hänen tavallinen vastauksensa oli "hirviö". Myöhemmin hän oli mukana Isää vastaan käydyssä viimeisessä taistelussa kuluttaen samalla loppuun lähes koko viisasten kivensä. Taistelun loputtua hän palasi kotiin Trishan haudalle ja kuoli sinne, ollen tyytyväinen päästessään jälleen yhteen rakkaan vaimonsa kanssa. Ensimmäisen animen tarinassa hän kuolee elokuvassa lohikäärmemuotoisen Envyn leukoihin, murskaten itsensä niihin tarkoituksella, avaten samalla portin maailmojen välille. Nähdään ensimmäisen kerran kirjassa 10. Kuolee viimeisessä kirjassa 27.

### Shou Tucker

Tucker on sielunparsija-alkemisti, joka uhkaa menettää statuksensa valtionalkemistina liian vajavaisten tutkimustulostensa takia. Muuntaa kimeeran ensin omasta vaimostaan ja myöhemmin, virkansa menettämisen pelossa, tyttärestään Nina Tuckerista ja koirasta, Alexanderista. Vaikka hän kuolee kirjassa 2, hänen tekonsa muisto jää vahvasti elämään Edwardin mieleen. Animessa Tucker ei kuole, vaan hän valmistaa kimeeroja ensin homunculuksille ja sitten armeijalle. Työnsä ohella yritti keksiä keinon saada ihmissynteesi toimimaan, mutta muutti itsensä erään kokeen aikaan saannoksena kimeeraksi ja pystyy nykyään hädin tuskin puhumaan.

### Jean Havoc (vänrikki)

Havoc on yleensä aina tupakka suussa. Jean tapailee usein naisia. Lyhyt ensiesiintyminen tapahtuu kirjassa 1, tämän puhuessa everstille. Ensimmäisen kerran kirjassa 2 mainittu nimi oli virheellisesti Havock. Kirjassa 10 Havocin alaruumis halvaantuu Lustin kynsien aiheuttamasta iskusta jonka takia hän eroaa armeijasta.

### Dominic

Dominic on Automail-mekaanikko. Erakko. Esiintyy kirjassa 5, mutta mainitaan myös kirjassa 8. Teki Paninalle automail-jalat. Ei pidä ihmisistä.

### Maria Ross (vänrikki)

Ross on Armstrongin alainen, joka määrättiin suojelemaan Ediä ja Alia Scarin ensimmäisen hyökkäyksen jälkeen.

Rossia aletaan myöhemmin syyttää Hughesin murhasta.

Ross pidätettiin ja syytteestä pidettiin kovaa meteliä mikä epäilytti Mustangia. Homunculukset olivat järjestäneet asiat niin, että ketään joka olisi voinut todistaa tämän syyttömyyden, ei päästetty paikalle ajoissa. Pilkkoja Barry vapauttaa Rossin ja auttaa Mustangia kuolemansa lavastamisessa. Myöhemmin Fuu vie Rossin Xingiin salaa aavikon yli.

Ross esiintyy ensimmäisen kerran kirjassa 3 ja lähtee Xingiin kirjassa 10, mutta palaa vielä myöhemmissä osissa takaisin Amestrikseen.

### Pilkkoja Barry/Numero 66

Lihakauppias, joka rakasti lihan pilkkomista niin paljon, että alkoi öisin pilkkoa ihmisiä. 23 uhrin jälkeen hän joutui vankilaan ja tuli yleiseen tietoon, että hänet teloitettiin. Tosiasiassa hänet kuitenkin vietiin vankilan vieressä olevaan laboratorioon, jossa homonculuksille työskentelevät tutkijat kiinnittivät tämän sielun haarniskaan. Barrya alettiin kutsua nimellä Numero 66 ja hän alkoi vartioida laboratoriota. Kun Elricit tunkeutuivat laboratorioon, Barry taisteli Alia vastaan jääden tappiolle. Hämmentääkseen Alia Barry väitti Alin muistojen ja luonteen olevan Edin luomia ja ettei Alia oikeasti olisi koskaan ollutkaan. Vänrikki Maria Rossin ja kersantti Denny Broshin tultua paikalle ja laboratorion ja räjähtäessä Barry pakeni paikalta. Barrysta ei kuulla mitään vähään aikaan, kunnes hän yrittää pilkkoa Hawkeyen. Barry "rakastuu" häneen ja antaa hänen ja Mustangin viedä itsensä kuulusteltavaksi, missä hän kertoo Lustista, Envystä ja laboratoriosta. Vääpeli Falman alkaa piilotella tätä kodissaan. Myöhemmin Barry vapauttaa Ling Yaon ja Rossin vankilasta. Homunculukset päättävät tappaa tämän ja lähettävät Barryn kimppuun hänen oman ihmiskehonsa, johon on laitettu eläimen sielu. Barry jahtaa omaa ruumistaan kunnes törmää Lustiin, joka iskee haarniskan palasiksi ja Barryn ihmisruumis tuhoaa verisinetin. Tämän jälkeen haavoittunut ruumis kuolee. Esiintyy ensi kerran kirjassa 3 ja kuolee kirjassa 10.

### Katherine Elle Armstrong

Katherine on majuri Armstrongin pikkusisko. Animessa eversti suostutteli (ennemmin käski) Havocin treffeille tämän supernaisen kanssa. Aluksi hän vaikutti vain ujolta, täysin majurin vastakohdalta, kunnes nosti pianon ilmaan yhdellä kädellä (mikä todistaa hänen ja majurin välisen sukulaisuuden). Antoi pakit Havocille, koska pitää veljensä kaltaisista miehistä. Katherine on hyvin sievä ja herttainen tyttö.

### Zolf J. Kimbly

Nimi on käännöksestä riippuen em. / Solf J. Kimblee / Kimbley.

Kimbly onKarmiinialkemisti - räjähdehullu valtionalkemisti, joka tuomittiin vankilaan koska tappoi viisi upseeria.

Kimbly kykenee muuttamaa tiettyjä materiaaleja - kuten ihmisen - räjähdysaineeksi ja räjäyttämään tämän.

Kimbly nielaisi hänelle käyttöön annetun viisasten kiven, ettei joutuisi palauttamaan sitä.

Kimbly tappoi Scarin isoveljen

Homuculukset vapauttivat Kimblyn vankilasta 16. kirjan alussa. Luvussa 92 leijonakimaira Heinkel puraisee Kimblyä kaulaan, jolloin tämä haavoittui kuolettavasti. Myöhemmin samassa luvussa Pride syö hänet.

Kimbly esiintyy vielä kerran Priden sisällä luvussa 106, jossa hän estää Pridea ottamasta haltuunsa Edin ruumista. Samalla kun Ed murtaa Priden ruumiin, Kimbly katoaa Priden viisasten kiven sielujen joukkoon hattuaan nostaen.

### Sloth

Sloth (suomeksi laiskuus) on homunculus.

Sloth-niminen homunculus esiintyy mangassa ja animessa, mutta on molemmissa aivan eri hahmo. Animessa Sloth on Edin ja Alin epäonnistuneen ihmistransmutaation seurauksena syntynyt heidän äitinsä näköinen epäihminen, joka pystyy muuttamaan itsensä vedeksi. Lopulta Ed tappaa tämän muuttamalla tämän ruumiin veden (vedyn ja hapen) ja hiilen etanoliksi, joka haihtuu pois. Mangassa Sloth taas on todella iso lihaksikas laiskimus, jonka tehtävä on kaivaa tunnelia Isän tarkoitusperien vuoksi. Isä haluaa Slothin kaivavan tunnelin Amestrisin ympäri koska hän haluaa muuttaa Amestrisin kansan viisasten kiveksi ja tehdä "Jumalasta" eli "Totuudesta" osan itseään. Tunneli toimii syntetigrammina ja verilöylyt eri aikakausina ovat yhtälö viisasten kiven luomiseksi. Sloth puhuu katkonaisesti ja on todella tyhmä. Hän ei jaksaisi kaivaa tunnelia, mutta tekee sitä silti, sillä pelkää Pridea. Koostaan huolimatta hän on myös homunculuksista nopein pystyen liikkumaan nopeammin kuin silmä ehtii nähdä, vaikka valtavan vauhtinsa takia hän ei kykenekään hallitsemaan suuntaansa eikä juuri hidastamaan vauhtiaan törmäämättä. Sloth joutuu lopulta Alex Louis Armstrongin surmaamaksi luvussa 96.

## Vain vuoden 2003 animessa esiintyvät hahmot
* **Russell & Fletcher Tringham** – Esiintyivät Elricin veljeksinä saadakseen rahoituksen tutkimukseensa (sukunimi alun perin Tringum). Russell on veljeksistä vanhempi.
* **Frank Archer** – Sotimiseen hurahtanut kylmäverinen sotamies, jonka puoli kehoa korvataan automaililla. Kuolee viimeisessä jaksossa Riza Hawkeyn ampumaan luotiin.
* **Dante** – Animen pääpahis, homuncululusten johtaja, joka loi viisasten kiven Hohenheimin kanssa tekemällä kokeita ruttoa sairastavilla. He myös pidensivät elämän pituutta luomalla viisasten kiveä ja sen avulla siirtelivät sielujaan kehosta toiseen. Hän oli myös pitkään Hohenheimin rakastettu. Sielun jatkuva siirtäminen kehosta toiseen alkoi aiheuttaa aina vain nopeamman ruumiin mädäntymisen (oli keho kuinka nuori tahansa). Varasti Yokin kehon entiseltä avustajalta, Lyralta, palkkattuaan hänet sisäkökseen asuessaan metsän uumenissa vanhan naisen kehossa. Yrittää animen lopussa siirtää sielunsa Rosen kehoon tässä onnistumatta ja hänen kohtalonsa jää auki. Gluttony todennäköisesti söi hänet tämän ollessa hississä, jonne Gluttony tunkeutui syömällä sen lattiaan reiän. Meidän maailmamme versio Dantesta vilahtaa elokuvassa Fullmetal Alchemist: Conqueror of Shamballa pikaisesti. Dante on myös animeversiossa Envyn äiti. Dante on Izumin (Edin ja Alin opettajan) opettaja.
* **Wrath** (suomeksi viha) (Tämä hahmo on keksitty vain ensimmäistä animea varten, mangaversiossa on eri Wrath joka on myös Homunculus) – Ainoa homunculus, joka osaa käyttää alkemiaa (vain rajallisesti, hän voi muuntaa omaa ruumistaan alkemian tavoin). Syntyi Edwardin ja Alphonsen opettajan Izumi Curtiksen yrittäessä palauttaa kuolleen vauvansa takaisin eloon. Wrathilla on Edwardin oikea käsi ja vasen jalka, jotka hän otti Edwardin ja Alphonsen yrittäessä ihmissynteesiä. Wrath on vielä lapsenikäinen ja hän esimerkiksi kutsuu Edwardin ja Alphonsen luomaa Slothia äidikseen, eikä omista pahemmin harkintakykyä asioissa. Wrath olisi ehkä jäänytkin kiltiksi ja leikkisäksi sekä herkästi pelästyväksi pojaksi, jollei Envy olisi ilmaantunut kuvioihin sotkemaan asioita syöttämällä hänelle punakiveä, niin sanottua viisastenkiven esiastetta, jolloin poika muisti kaiken, ja muuttui luonteltaan pahaksi. Mangassa (ja toisessa animessa) Führer King Bradley käyttää nimeä Wrath.

## Vain mangassa ja vuoden 2009 animessa esiintyvät hahmot
* **Ling Yao** - (Käännöksestä riippuen myös Lin Yao) Xingiläinen prinssi, joka tuli Amestrikseen etsimään viisasten kiveä. Kykenee vaistoamaan homunculusten läsnäolon. 15-vuotias, ja silti lähes 16-vuotiasta Edwardia reilusti pidempi, mikä hermostuttaa Edwardia. Lingin tulo ärsyttää Edwardia, mutta ajan mittaan heistä tulee hyvät ystävät ja Edward on jopa valmis uhraamaan itsensä pelastaakseen Lingin. Kirjassa 14 Isä tekee Lingistä uuden Greedin siirtämällä Greedin viisasten kiven Lingin ruumiiseen. Vaikka Greed saa otteen Lingin ruumiista, sillä ei silti ole kokonaista valtaa hallita Lingin kehoa. Lingillä on melkoinen ruokahalu, mutta harvemmin varaa maksaa syöpöttelyään. Söi muun muassa Edwardin laskuun heidän ensikohtaamisellaan ravintolassa sillä aikaa kun Ed joutui taistelemaan Alin kanssa Ranfania ja Fuuta vastaan. Kun Ling homunculuksilta paettuaan törmäsi Edwardiin, Dariukseen ja Heinkeliin ja saatuaan (hetkeksi) ruumiinsa kontrollin itselleen, hän söi heidän kaikki ruokansa.

* **Ranfan** – (Käännökestä riippuen myös Lanfan tai Lan Fan) Lingin henkivartija, ninjaa muistuttava nuori tyttö. Erittäin hyvä taistelulajeissa ja hänellä on myös kyky vaistota homunculukset. Menettää vasemman kätensä kirjassa 12 taistelussa Führeria ja Gluttonya vastaan. Kirjassa 21 hänelle on rakennettu taisteluautomail, jossa on terä. Ranfanilla on tunteita Lingiä kohtaan.

* **Fū** – Lingin henkivartija, Ranfanin isoisä. Hänellä on kyky vaistota homunculukset. Fū kuolee luvussa 99 Führerin haavoitettua häntä kuolettavasti.

* **Mei Chan** – (Käännöksestä riippuen myös May Chang) Nuori alkahestri (xingiläien alkemisti), joka tuli Xingistä Amestrikseen etsimään kuolemattomuuden salaisuutta. Kuulee huhupuheita Edward Elricistä, saa hänestä totuutta mairittelevamman mielikuvan, ihastuu tähän tulisesti ja lähtee etsimään häntä. Mutta kun hän tapaa Edwardin, hän raivostuu (luuli Edwardia pitkäksi ja komeaksi) ja ihastuu myöhemmin Alphonseen. Hänen mukanaan kulkee kitukasvuiseksi jäänyt kesy panda Shao Mei (myös Xiao Mei), josta kaikki puhuvat kissana.

* **Garfiel** - Winryn miespuolinen mekaanikko-opettaja, joka pukeutuu mielellään naisten vaatteisiin ja käyttää huulipunaa. Esiintyy kirjassa 8.

* **Pride** (suomeksi ylpeys) - Esiintyy Führerin poika Selim Bradleynä, joka todellisuudessa on homunculus Pride. Riza Hawkeye paljastaa Selimin oikean henkilöllisyyden kirjassa 18. Tätä ennen Pride on nähty vain siluettina ja äänenä. Lapsen ruumiistaan huolimatta kaikkein voimakkain ja julmin homunculus. Hän on myös homunculuksista ensimmäinen. Muiden homunculusten tapaan Pridellakin on oma erikoiskykynsä: hän pystyy käyttämään varjoaan tuhoisena aseena ja soluttautumaan onttoihin esineisiin (kuten muun muassa. Alphonsen haarniskaan). Monesti Pridesta nähdäänkin vain hänen varjonsa, joka muistuttaa erehdyttävästi "Isän" alkuperäistä muotoa pullossa. Tällä kyvyllä on tosin rajoituksensa: Pride ei voi käyttää varjoaan, jos hänen ympärillään ei ole selvää valon ja varjon rajaa. Kirjassa 21 Pride muuttuu voimakkaammaksi syötyään Gluttonyn ja saatuaan itselleen tämän voimat; hajuaistin ja sen kylkiäisenä nälän. Myös varjojen "hampaat" muuttuivat tämän seurauksena teräviksi.

* **Isä** - Toisessa suomennoksessa "Valvoja" on homunculusten luoja ja johtaja. Tämän taustasta ei tiedetä paljoa, mutta hän on alkuperäinen Homunculus, jonka unelma oli saada oma keho ja päästä sen avulla pois pullosta, josta poistuessaan olisi muussa tapauksessa kuollut. Orjan 23 (Hohenheimin) avulla hän toteuttaa suunnitelmansa ja muuntaa Xerxeen kansan viisasten kiveksi. Hän ottaa saman muodon kuin Hohenheim ja pystyy käyttämään alkemiaa liikahtamattakaan. Pystyy myös poistamaan kyvyn käyttää alkemiaa kaikilta muilta paitsi Scarilta ja Mei Chanilta (koska heidän käyttämänsä alkemia eroaa Amestrisin alkemiasta). Hän vaikuttaa myös haavoittumattomalta (Scar iskee tätä suoraan kasvoihin somaattisella hyökkäyksellä saamatta aikaan naarmuakaan). Nämä kyvyt hän on saanut muuttamalla aavikon mahtavan Xerxes-kansan jättimäiseksi viisasten kiveksi ja liittämällä puolet siitä omaan sekä puolet alkuperäisen Hohenheimin kehoihin. Hohenheim tuhoaa Isän itseltään näyttävän "astian", jonka Isä oli luonut Hohenheimin veren perusteella, ja palauttaa hänet "oikeaan" hahmoonsa, joka on musta ja täynnä silmiä. Myöhemmin Isä käyttää viittä "ihmisuhria", Ediä, Alia, Izumia, Hohenheimia ja Mustangia tehdäkseen Amestrisin asukkaista viisasten kiveä, avatakseen planeetan portin ja tehdäkseen "Jumalasta" eli "Totuudesta" osan itseään. Ottaa tämän jälkeen nuorta Hohenheimiä muistuttavan hahmon. Alkemistit ja Briggsin sotilaat kuluttavat Isän viisasten kiven niin, että lopulta Ed kykenee iskemään Isän ruumiin läpi, jolloin tämä joutuu imaistuksi Totuuden portin eteen, jossa Totuus lähettää sen takaisin Totuuden portin tuolle puolen, tehden lopun hänen olemassaolostaan.

* **Ling/Greed** (tunnetaan fanien keskuudessa myös lempinimillä "Greeling" ja "Lingreed") - Lingin uusi muoto. 14. kirjassa syntyvä Homunculus Greedin ja Ling Yaon ahne yhdistelmä. Kun Greedin "Isä" oli teloittanut edellisen Greedin, hän loi Lingin kehosta Greedin "sielulle" uuden asuinsijan, pudottamalla viisasten kiveä Lingin verenkiertoon. Ling suostui vapaaehtoisesti ottamaan Greedin ruumiiseensa, koska uskoi näin pystyvänsä pelastamaan kansansa. Lingin ja Greedin yhdistelmä eroaa ulkonäöllisesti alkuperäisestä Lingistä viirupupillien ja vasemmassa kämmenselässä olevan ouroboros-tatuoinnin verran. Aikaisemman Greedin tavoin, myös tällä versiolla on ilkeä ja humoristinen luonne ja hän pystyy muuttamaan ihonsa timantinkovaksi käyttämällä kehossaan olevaa hiiltä. Yleensä Greed ohjaa ruumista, mutta silloin tällöin Ling saa yliotteen ja nappaa kehonsa takaisin hallintaansa vähäksi aikaa. He myös välillä vaihtavat paikkoja tilanteen vaatiessa tarkoituksella, koska Ling pystyy aistimaan homunculukset, mutta Greed ei. Näin he tekivät muun muassa taistelussa Gluttonya vastaan. Kirjassa 27 Isä imee Greedin takaisin sisäänsä, jolloin Lingistä tulee taas ihminen. Kun Greed kapinoi Isää vastaan, tämä tappaa hänet.

* **Olivie Mira Armstrong** - Kenraalimajuri. Johtaa Briggs-vuorten rajavartiostoa. Suhtautuu erittäin kylmästi veljeensä Alexiin ja tuntuu vihaavan jokaista, jonka kanssa puhuu. Halveksii suuresti keskuksen johtoa ja sotilaita, etenkin Mustangia, koska tämä pyrkii niin kovasti valtaistuimelle. Omistaa todella tulisen temperamentin. Hän käyttää mieluiten aseenaan miekkaansa. Hänelläkin on Armstrongin suvulle tyypillinen otsakiehkura, mutta on kasvattanut sen pitkäksi.

* **Buccaneer** - Briggsin sotilas, sotilasarvoltaan kapteeni. Hänen vasen kätensä on korvattu taisteluautomaililla. Peloton taistelija ja yksi kenraalimajuri Armstrongin uskollisimmista alaisista. Haavoittuu kuolettavasti taistelussa Führeria vastaan kirjassa 24 ja kuolee vammojensa aiheuttamaan verenhukkaan kirjassa 25.

* **Raven** - Kenraali. Isälle työskentelevä armeijanjohtokunnan jäsen. Hänen pääasiallisin tehtävänsä oli värvätä lisää väkeä Isälle armeijasta. Yrittää värvätä Olive Armstongin. Tämä suostuu pelatakseen aikaa. Lopulta Olivie tappaa hänet ja heittää hänet sementtiin, jolla paikattiin Slothin lattiaan tekemä aukko. Esiintyy ensi kerran kirjassa 13 ja kuolee kirjassa 17.

* **Miles** - Briggsin sotilas. Sotilasarvoltaan majuri. Kenraalimajuri Armstrongin avustaja. Puoliksi ishvaali, puoliksi amestrislainen. Tavoitteena muuttaa amestrislaisten käsityksiä ishvaaleista maan sisältä käsin. Ystävystyy myöhemmin Scarin kanssa ja kirjassa 27 ottaa hänet avustajakseen Amestrisin ishvaalipolitiikkaan.

* **"Professori"** - Nimeltä mainitsematon mies, joka on työskennellyt Isälle ainakin 50 vuotta. Juuri hän teki King Bradleystä Homunculuksen. Hänen ulkonäölleen tunnusomaiset piirteet ovat karsastavat silmät sekä kultahammas.

## Homunculukset
Homunculus -nimiset oliot ovat pääasialliset antagonistit sarjassa. Animessa ja mangassa Homunculuksissa on paljon eroja, sekä niiden syntytavassa että tavoitteissa. Animessa Homunculukset syntyvät, kun kuollut henkilö yritetään herättää henkiin alkemian avulla, *mahdottomalla ihmissynteesillä*, ja he kuvaavat seitsemää kuolemansyntiä. Mangaversiossa Homunculukset ovat viisasten kiven ympärille rakennettuja keinotekoisia ihmisiä, jotka heidän johtajansa "Isä" on tehnyt (tämä hahmo ei esiinny animessa). Fullmetal Alchemistin Homunculuksilla on epäinhimillisiä voimia; esimerkiksi Envy pystyy muuntamaan muotoaan miksi tahansa eläväksi tai elottomaksi olioksi. Homunculuksilla, joita ovat Lust, Greed, Wrath, Pride, Envy, Sloth ja Gluttony, ei ole lainkaan sielua. Jokaisen Homunculuksen sisällä on keinotekoinen viisasten kivi, jonka takia ne eivät kuole helposti. Viisasten kivien ansiosta homunculuksilla on tietty määrä "elämiä". Ne kuolevat lopullisesti vain jos ne tappaa tarpeeksi monta kertaa, mikä tarkoittaa myös, että Homunculuksilla on kiven parannusenergia, jolla ne korjaavat saamansa vammat. Homunculukset voi tunnistaa siitä, että jokaisella niistä on Ouroboros-lohikäärmetatuointi jossain kohdassa ruumistaan.

Animeversiossa Homunculuksilla on yksi heikkous: sen henkilön jäänteet, jonka henkiinherätyksestä he syntyivät. Kun esimerkiksi sen henkilön luita on lähistöllä, Homunculus menee voimattomaksi. Homunculusten toinen ongelma on se, etteivät he sieluttomuutensa vuoksi pysty alkemiaan, paitsi Wrath, joka pystyy muuttamaan omaa ruumistaan alkemialla. Mangassa homunculusten lopullinen päämäärä ja motiivit jäävät hieman hämärän peittoon, mutta ne pyrkivät, Greediä lukuun ottamatta, joka tapaukessa kaikin voimin suojelemaan Isää. Isän johdolla homunculukset mm. lietsovat armeijan ja ishvalien välisiä kiistoja ja pyrkivät muuttamaan Amestrisin kansan viisasten kiveksi. Animessa homunculukset haluavat jonkun alkemistin valmistavan heille viisasten kiven, jonka voimalla he muuttaisivat itsensä ihmisiksi.

## Sarjassa käytettävien termien selitykset
*Alkemia - Sarjassa alkemia ei tarkoita aivan samaa kuin mitä sanalla alkemia yleensä ottaen tarkoitetaan. Sarjassa alkemian avulla aineita voi muuttaa toisenlaisiksi, tätä sanotaan *synteesiksi* tai *transmutaatioksi*. Alkemiaa voi käyttää erittäin monella eri tavalla, riippuen alkemistin taidoista. Alkemiaa käyttääkseen täytyy piirtää "syntetigrammi" (transmutaatio ympyrä). Ne alkemistit, jotka ovat käyneet "Totuuden portin" toisella puolella, pystyvät käyttämään alkemiaa vain painamalla kätensä yhteen, tarvitsematta syntetigrammia. Alkemian avulla mitään materiaa ei kuitenkaan pysty luomaan tyhjästä eikä ainetta voi kadottaa lopullisesti. Myöskään aineen muuttaminen täysin toiseksi ei ole mahdollista.

*Automail - Proteesi, joka voidaan asentaa  jalkansa tai kätensä menettäneen raajan tilalle. Automail kytketään ihmisen hermostoon, joten käyttäjä pystyy liikuttamaan sitä kuten normaalia raajaa. Asentaminen on hyvin kivuliasta ja se saa vahvankin miehen itkemään ja huutamaan kivusta. Myös uuden automailin saaneen henkilön kuntoutus on pitkä ja kivulias prosessi.

*Homunculus - Keinotekoinen ihminen, jolla ei ole sielua, vain psyyke ja ruumis. Nämä hahmot ovat sarjan alussa pääasialliset viholliset. Homunculuksilla on yliluonnollisia kykyjä ja niitä on vaikea tappaa, koska ne luodaan lähes aina uudestaan. Homunculuksia on kahdenlaisia: ihmispohjaisia ja tavallisia homunculusia. Ihmispohjainen valmistetaan laittamalla Viisasten kiveä ihmisen sisään. Tästä voi myös kivestä riippuen muodostua jo kuollut homunculus. Osa homunculusista on lopussa hyviä.

*kimeera (Kimaira / khimeera (Chimera)) - Olento, joka on syntynyt kahden tai useamman eläimen (esimerkiksi ihmisen ja koiran) yhdistämisessä. Kun ihminen on muutettu kimeeraksi, hän pystyy hyötymään eläinkyvyistään ja käyttämään yli-inhimillisiä taitoja.

*Viisasten kivi - Mahtava legendaarinen kivi, jonka avulla uskotaan pystyvän rikkovan alkemian lakeja. Sarjassa esiintyy myös keinotekoisia, heikompia viisasten kiviä. Sarjan juoni liikkuu suuresti kiven ympärillä, sillä Edward ja Alphonse etsivät sitä saadakseen ruumiinsa ennalleen. Heidän saatuaan selville, että se valmistetaan ihmisistä, he eivät enää halua toteuttaa tätä ajatusta. Siitäkin huolimatta Al käyttää kiveä taistelemiseen kirjassa 24.

*Verisinetti (Blood Seal) - Erityinen syntetigrammi, jonka avulla henkilön sielun voi kiinnittää elottomaan esineeseen. Alphonsen sielu on kiinni tyhjässä haarniskassa tämän avulla. Jos sinetti tuhoutuu, myös henkilön sielu katoaa. Verisinetti on vesiliukoinen, minkä takia Alin on vältettävä kastumista. Animessa sielunliittämissynteesin tekijä joutuu peittämään kehonsa verisinetin kaltaisilla merkeillä.

## Katso myös
*Manga
*Anime
*Ylimmät sotilasarvot (upseerit)
*Sotilasarvot
*Sotilasarvot Suomen puolustusvoimissa

## Lähteet

## Aiheesta muualla

* Sarjan englanninkielisen version virallinen kotisivu  
*  
* Sarjasta Kupolissa .